Diari Oficial de la Generalitat Valenciana


Sumari del DOGV 8204, del 03-01-2018 (2018/9)

Extracte de la Resolució de 27 de desembre, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9


Data del document
:   27-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 27 de desembre, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball. [2018/9]  
  
BDNS (identif.): 379106  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans:  
  
Primer. Objecte de la convocatòria  
Realitzar la convocatòria anticipada de determinades ajudes en matèria d'economia social, per a l'exercici 2018 que es regularan pel que establix l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, publicada en el DOGV número 7907, de 31 d'octubre de 2016.  
De conformitat amb el que preveu la Llei general de subvencions, i el seu Reglament, pel que fa a la tramitació anticipada de concessió de subvencions, la resolució d'aquesta concessió estarà condicionada a l'existència, en els pressupostos de l'exercici econòmic 2018, de crèdit adequat i suficient. Tots els actes dictats en els expedients de despesa anticipada, regulats per l'Ordre de 26 de setembre de 1994, d'aplicació, s'entendran condicionats al fet que, al dictar una resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
L'òrgan gestor podrà aplicar a la convocatòria anticipada, i sense necessitat d'una nova convocatòria, la quantitat aprovada en la Llei de pressupostos de 2018, quan resulte superior a l'estimada que s'haja fet figurar en aquesta.  
  
Segon. Ajudes i finançament  
Les ajudes que es convoquen per a l'exercici 2018 són les que se citen a continuació, pels respectius imports màxims estimats:  
1. Ajudes del capítol II, article 16 de les bases reguladores, inversions en entitats d'economia social, excepte les inversions a què es referix l'apartat 4, lletra g) de l'article -inversions consistents en obres de construcció, millora, condicionament o reforma d'immobles no consistents en obres de construcció, millora, condicionament o reforma d'immobles, per un import global estimat màxim de 420.000,00 euros.  
  
2. Ajudes del capítol II, article 16 de les bases reguladores, inversions en entitats d'economia social, consistents en obres de construcció, millora, condicionament o reforma d'immobles, regulades en l'article 16.4 lletra g), de les bases reguladores, per un import global estimat màxim de 140.000,00 euros.  
3. Ajudes del capítol II, article 15, de les bases reguladores, incorporació de persones desempleades com a sòcies treballadores o de treball a cooperatives i societats laborals, per un import global estimat màxim de 1.52399,00 euros, dels quals 1.120.000,00 euros, són fons finalistes procedents de l'àrea d'Ocupació del Ministeri d'Ocupació i Seguretat Social i els restants 400.000 euros són fons propis no condicionats de la Generalitat.  
4. Ajudes del capítol II, article 17 de les bases reguladores, prestació d'assistència tècnica, per un import global estimat màxim de 105.000 euros, finançat amb fons finalistes procedents de l'àrea d'Ocupació del Ministeri d'Ocupació i Seguretat Social.  
5. Ajudes del capítol II, article 18, de les bases reguladores, subvenció per a la constitució de noves cooperatives o societats laborals, per un import global estimat màxim de 50.000 euros procedents de fons propis de la Generalitat.  
  
Tercer. Bases reguladores  
Ordre 23/2016, de 27 d'octubre, publicada en el DOGV núm. 7907, de 31 d'octubre de 2016.  
  
Quart. Beneficiàries  
Podran acollir-se a les ajudes que es convoquen les beneficiàries previstes en les bases reguladores, per a cada ajuda de les citades, sempre que complisquen amb els corresponents requisits fixats en elles per a cada una de les ajudes convocades.  
Les ajudes a què es referix la present convocatòria no podran aplicar-se a les empreses que operen en els sectors determinats en el punt 1 de l'article 1 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, tal com s'arreplega en l'article 14.2 de les bases reguladores.  
  
  
Cinqué. Presentació de sol·licituds  
La presentació de sol·licituds i de la documentació annexa per a l'obtenció de les ajudes regulades en la convocatòria es realitzarà, obligatòriament, de forma electrònica, conforme establix l'article 14.2 de la Llei 39/2015 d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les bases reguladores.  
La interessada ha d'emplenar i signar l'imprés de sol·licitud i la documentació annexa que s'exigix en la convocatòria, i en les bases d'aplicació a l'ajuda sol·licitada, utilitzant el procediment establit per a estes ajudes, que estarà disponible en el Catàleg de serveis públics interactius de la Generalitat a través de https://sede.gva.es, apartat «serveis online», accedint al tràmit de sol·licitud d'ajuda disposat a aquest efecte.  
Tant la sol·licitud com la resta de documentació a presentar hauran de signar-se electrònicament per la sol·licitant, amb certificació de persona jurídica, emesa per qualsevol de les entitats admeses pel portal electrònic de la Generalitat, o amb certificació digital del seu representant, que s'haurà d'haver registrat prèviament en el Registre de representants de la Generalitat.  
A les sol·licituds s'acompanyarà la documentació que s'específica en l'article 4 de les bases reguladores, així com la documentació que, per a cada tipus d'ajuda específicament s'establix en l'article 20 d'aquestes.  
Tots els models de les memòries, declaracions responsables com de les certificacions requerides en les bases reguladores estaran disponibles en www.gva.es, accedint a la Guia PROP, «tràmits i serveis», a partir de la publicació, del present extracte en el Diari Oficial de la Generalitat Valenciana.  
  
Sisé. Termini de presentació de sol·licituds  
Per a l'exercici 2018, podran sol·licitar-se les ajudes que es convoquen mitjançant la present resolució des de l'endemà de la publicació d'aquesta en el Diari Oficial de la Generalitat Valenciana i fins a les dates següents:  
1. Les sol·licituds per a ajudes a la inversió, fins al dia 30 de març de 2018 inclusivament, excepte les destinades a les obres a què es referix l'article 16.4.b) de l'Ordre 23/2016, de la Conselleria d'Economia Sostenible, Sectors Productius, Comerç i Treball, i en aquest cas podran presentar-se les sol·licituds fins al 28 de febrer de 2018, inclusivament.  
2. Les sol·licituds d'ajudes per a prestació d'assistència tècnica, regulades en l'article 17 de l'Ordre 23/2016, de la Conselleria d'Economia Sostenible, Sectors Productius, Comerç i Treball, fins al dia 30 d'abril de 2018, inclusivament.  
3. Les sol·licituds de subvenció per a la constitució de noves cooperatives o societats laborals, regulades en l'article 18 de l'Ordre 23/2016, esmentada, fins al dia 13 de juliol de 2018, inclusivament.  
4. Les sol·licituds de subvenció per a la incorporació de persones desempleades com a sòcies treballadores o sòcies de treball a cooperatives i societats laborals, regulades en l'article 15 de les bases reguladores podran sol·licitar-se fins al dia 24 d'agost, inclusivament.  
No obstant el precedent, i de conformitat amb el Reial decret 887/2006, de 21 de juliol, les subvencions per raó de la incorporació de persones desempleades com a sòcies treballadores o de treball a cooperatives i societats laborals, es concediran en règim de convocatòria oberta, establint-se, a aquests efectes els períodes següents:  
4.1. Un primer període comprendrà les sol·licituds presentades fins al dia 30 d'abril de 2018, inclusivament, la concessió de les quals es finançarà fins a un import total estimat màxim conjunt de 1.150.000 euros.  
4.2. Un segon període, comprendrà les sol·licituds presentades entre el dia 1 de maig de 2018 i la data límit de presentació de sol·licituds de subvenció per aquestes ajudes, que s'establix en el dia 24 d'agost de 2018, inclusivament. La concessió de les referides ajudes corresponents a aquest segon període es finançarà, fins a un import conjunt estimat de 370.000 euros. D'acord amb el que determina l'article 59 del Reglament de la Llei general de subvencions, este import màxim podrà incrementar-se amb la quantia que s'acorde traslladar de les quantitats no aplicades a la concessió d'ajudes en el primer període de la convocatòria oberta.  
4.3. Als efectes d'allò que s'ha disposat sobre el termini màxim de resolució en cada un dels períodes de la convocatòria oberta, s'establix un termini màxim de quatre mesos, comptats des de la data de finalització del termini de presentació de sol·licituds corresponents a cada un dels períodes establits.  
  
Seté. Criteris de valoració, resolució, notificació i recursos  
1. Les sol·licituds es tramitaran de conformitat amb les bases reguladores i la seua resolució i concessió s'efectuarà en règim de concurrència competitiva, d¿acord amb el que establixen les mateixes, amb aplicació dels criteris de valoració que es fixen en el capítol III, en funció del tipus de beneficiària i de l'ajuda sol·licitada.  
2. La resolució de les ajudes convocades i la seua notificació es realitzarà conforme a l'article 7 de les bases reguladores.  
3. Contra la resolució a què es referix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes a comptar des de l'endemà de la notificació, o recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Huité. Actuacions subvencionables i termini de justificació  
Es consideraran subvencionables les actuacions següents:  
1. La realització d'inversions previstes en l'article 16 de les bases reguladores, quan aquestes empreses acrediten un increment net dels llocs de treball corresponents a persones sòcies treballadores o de treball o a persones treballadores amb contracte indefinit en els últims 36 mesos anteriors a la data de la presentació de la sol·licitud. De conformitat amb el que establixen les bases reguladores, podrà presentar-se la corresponent justificació fins al dia 16 de novembre de 2018, inclusivament.  
2. Incorporació de persones desempleades com a sòcies treballadores o de treball a cooperatives i societats laborals, previstes en l'article 15 de les bases reguladores. Podrà sol·licitar-se esta ajuda per la incorporació efectivament produïda durant l'exercici 2018, fins al dia de la sol·licitud inclusivament o per la incorporació que haja tingut lloc en els cinc últims mesos de l'exercici 2017. De conformitat amb el que establixen les bases reguladores, la corresponent justificació haurà d'aportar-se amb la sol·licitud de la subvenció.  
3. La prestació d'assistència tècnica, sempre que es realitze íntegrament en l'exercici 2018, d'acord amb l'article 17 de les bases reguladores. Podrà presentar-se la corresponent justificació fins al dia 31 d'octubre de 2018, inclusivament.  
4. Constitució de noves cooperatives o societats laborals, regulades en l'article 18 de les bases reguladores. En tot cas, haurà de tractar-se d'empreses constituïdes durant el segon semestre de l'any 2017, o l'any 2018 amb anterioritat a la presentació de la corresponent sol·licitud, sempre que, en data d'aquesta, es mantinguen en actiu i incorporades a la prestació laboral almenys a dos persones sòcies treballadores o de treball. La corresponent justificació haurà d'aportar-se amb la sol·licitud de la subvenció.  
  
Nové. Compatibilitat i acumulació de les ajudes  
Les ajudes que es concedisquen a l'empara de la convocatòria, seran compatibles amb qualssevol altres obtingudes per la beneficiària per al mateix fi, de conformitat i amb les limitacions establides en l'article 11 de les bases reguladores i, quan siga procedent, amb subjecció a allò que s'ha establit per a les ajudes de minimis.  
  
Desé. Mitjà de notificació  
La notificació a les interessades de les resolucions i els actes de tràmit es practicarà per mitjans electrònics, en la forma establida en la normativa de procediment administratiu comú.  
  
València, 27 de desembre de 2017.- El conseller d'Economia Sostenible, Sectors Productius, Comerç i Treball: Rafael Climent González.